Gegužės daina
Pražydęs sodas ir šilas ūžia –
Linksmoms vestuvėms puošias gegužė...
Skruostai raudoni, mėlynos akys –
Stebiu, kaip stiebias kaštanų žvakės
Ir kaip lelijos ir baltos rožės,
Saulės draugužės, žiojasi, vožias ...

Netaupo viešnios šilko, nei drobės,
Žaliais šilkeliais juosias ir gobias,
Bet, ant, jaunoji, ant, obelytė,
Maloniai žiedu vaišina bitę,
Stiebias didingai, kaip karalienė,
Lyg pienu prausias, maudosi piene...

Žaliais audimais išklotas kelias,
Svyruoja, virba žalios skarelės, –
Kykai ir raiščiai, sagos geltonos,
Lieknos viršūnės, šakelės plonos –
Galingas džiaugsmas širdį pagauna –
Kaip visa marga, kaip visa jauna!

Baltrušaitis Jurgis
Eilėraščiai